|  |  |  |
| --- | --- | --- |
| **Názov účtovnej jednotky** (adresa, IČO) | **Slovenská kanoistika, Junácka 6, Bratislava**  **IČO : 50434101** | |
| **Názov vnútropodnikovej smernice** | **Prijímanie rozhodnutí orgánov elektronickým hlasovaním – hlasovanie „per rollam“** | |
| **Prílohy** |  | |
| **Číslo smernice** | V3/13.3.2017/verzia 1.0 | |
| **Rozsah platnosti** |  |  |
| **Za správnosť smernice zodpovedá** |  |  |
| **Za dodržiavanie smernice zodpovedá** | Prezident Slovenskej kanoistiky  Predsedovia Sekcii Slovenskej kanoistiky |  |
| **Platnosť smernice pre obdobie** | **13.3.2017** | **Do legislatívnych zmien** |
| **Schválil** | **Konferencia Slovenskej kanoistiky** |  |

### Článok 1 Vymedzenie pojmov a skratiek

Na účely tejto smernice sa rozumie pod pojmom/skratkou:

* 1. **hlasovanie per rollam** - hlasovanie o rozhodnutí kolektívneho orgánu Slovenská kanoistikau s využitím elektronickej komunikácie,
  2. **Slovenská kanoistika**Slovenská kanoistika
  3. **orgán Slovenská kanoistika** - príslušný orgán, ktorý je podľa predpisov Slovenská kanoistika oprávnený rozhodovať vo veci; orgánmi Slovenskej kanoistiky, ktoré môžu postupovať podľa tejto smernice sú:
* Prezídium Slovenskej kanoistiky
* Výkonný výbor Sekcie divokých vôd
* Výkonný výbor Sekcie hladkých vôd
  1. **predkladateľ** – Prezident Slovenskej kanoistiky alebo ním určená osoba, predseda Sekcie divokých vôd alebo ním určená osoba, predseda Sekcie hladkých vôd alebo ním určená osoba/osobyoprávnené predkladať vec na hlasovanie per rollam členom orgánu Slovenská kanoistika a komunikačne i administratívne vykonať a spracovať hlasovanie per rollam
  2. **predsedajúci** - predseda orgánu Slovenská kanoistika alebo osoba, ktorá na základe poverenia predsedajúceho alebo predpisov Slovenskej kanoistiky zastupuje predsedajúceho,
  3. **predpisy Slovenskej kanoistiky** -stanovy a ostatné interné predpisy Slovenskej kanoistiky vydané na základe stanov.

### Článok 2 Základné ustanovenia

1. Orgán Slovenskej kanoistiky môže za účelom zefektívnenia riadiacej a rozhodovacej činnosti v jeho pôsobnosti využívať hlasovanie per rollam, ktorého postup a pravidlá upravuje táto smernica.
2. Hlasovanie per rollam je možné využiť pri rozhodovaní orgánu Slovenskej kanoistiky, ak
   1. z povahy veci nevyplýva vhodnosť / primeranosť prerokovania a rozhodnutia veci iným spôsobom alebo
   2. hlasovanie per rollam pri rozhodnutí konkrétnej veci nie je vylúčené predpismi Slovenskej kanoistiky.
3. Vhodnosť / primeranosť prerokovania veci a hlasovania per rollam posudzuje predsedajúci orgánu Slovenskej kanoistiky z vlastnej iniciatívy alebo na základe podnetu člena orgánu Slovenská kanoistika. Ak predsedajúci považuje vec za závažnú, oznámi to predkladateľovi.
4. Po posúdení vhodnosti / primeranosti hlasovania per rollam, vykonanie hlasovania členmi orgánu v súlade s týmto predpisom zabezpečí predkladateľ.
5. Hlasovanie per rollam a jeho výsledok predkladateľ písomne zaznamená do osobitného „Zápisu o hlasovaní per rollam“ a priamo do zápisnice z najbližšieho zasadnutia orgánu Slovenská kanoistika, v ktorom bude uvedený aj spôsob zadokumentovania hlasovania a jeho výsledku.
6. Ak sa v súvislosti s hlasovaním per rollam zasiela členom orgánu Slovenská kanoistika elektronický dokument, tento bude zaslaný vo formáte PDF, RTF alebo DOC, a tento dokument sa pripojí aj k zápisu o hlasovaní per rollam. Dokument musí byť zaheslovaný. Heslo bude pre poslané separátnym emailom.
7. Všetky úkony vykonávané podľa tejto smernice (predloženie návrhu, potvrdenie prijatia návrhu, uplatnenie námietky, hlasovanie a pod.) sa vykonávajú elektronickou formou (emailom), ak nie je pri konkrétnom úkone výslovne uvedená iná forma, napr. telefonicky.
8. O telefonicky vykonanom úkone spíše záznam ten, kto ho vykonal a záznam zadokumentuje tak, aby obsah a čas vykonania úkonu bolo možné overiť.
9. Pri využití hlasovania per rollam sa postupuje v súlade s predpismi Slovenská kanoistika.
10. Úkony predkladateľa vykonávané elektronickou formou môžu byť nahradené automatizovaným procesom v rámci informačného systému Slovenská kanoistika alebo informačného systému športu.

### Článok 3 Práva a povinnosti predkladateľa návrhu

1. Predkladateľ zasiela návrh (materiál, uznesenie alebo iné rozhodnutie) členom orgánu Slovenská kanoistika na schválenie per rollam :
   1. s primeraným časovým predstihom, najmenej 5 dní pred určeným posledným dňom hlasovania, ak v odôvodnených prípadoch nie je určená iná lehota; v súlade so všetkými stanovenými náležitosťami, ktoré vyplývajú pre predkladateľa návrhu.
   2. so všetkými náležitosťami, informáciami a prílohami nevyhnutnými k objektívnemu rozhodnutiu vo veci.
2. Predkladateľ v predloženom návrhu presne definuje jednotlivé možnosti hlasovania o rozhodnutí vo veci formou
   1. za - proti - zdržiavam sa,
   2. súhlasím - nesúhlasím - zdržiavam sa.
3. V prípade úprav znenia (doplnenia) predkladaného návrhu v priebehu hlasovania bude nové znenie návrhu predložené na nové prerokovanie a rozhodnutie per rollam všetkým členom orgánu Slovenská kanoistika s určením novej lehoty na hlasovanie.
4. Predkladateľ eviduje hlasovanie v písomnej podobe uložením e-mailov v osobitnom priečinku na serveri v dispozícii Slovenská kanoistika a založením vytlačených e-mailov do príslušnej evidencie rozhodnutí orgánu Slovenská kanoistika.
5. Štatutárny zástupca Slovenská kanoistika alebo ním určená osoba vedie evidenciu hlasovania (tabuľku hlasovania per rollam), ktorá je dostupná na sekretariáte Slovenská kanoistika a je podkladom pre vyhotovenie zápisu o hlasovaní per rollam.
6. Predkladateľ zasiela návrh podľa odseku 1 v kópii kontrolórovi Slovenskej kanoistiky, ktorý v súlade so svojimi oprávneniami môže k predloženému návrhu uviesť svoje výhrady a pripomienky, ktoré odošle predkladateľovi, štatutárnemu zástupcovi a všetkým členom orgánu Slovenská kanoistika.
7. V prípade, že prijatie návrhu, o ktorom sa má hlasovať, nie je potvrdené zo strany niektorého člena orgánu Slovenská kanoistika v posledný deň lehoty určenej na hlasovanie, predkladateľ alebo ním poverená osoba telefonicky (hovor alebo SMS správa) upovedomí člena orgánu Slovenskej kanoistiky o zaslanom návrhu na čísle používanom týmto členom orgánu Slovenskej kanoistiky na účely komunikácie v rámci činnosti Slovenskej kanoistiky. V prípade závažných rozhodnutí sa o upovedomení člena orgánu Slovenskej kanoistiky vyhotoví písomný záznam, obsahujúci spôsob, dátum a čas upovedomenia, meno a priezvisko upovedomujúceho a upovedomeného a telefonický kontakt (číslo), na ktorý bolo volané alebo bola zaslaná SMS správa.
8. So súhlasom väčšiny členov orgánu Slovenská kanoistika môže predkladateľ určiť aj kratšiu lehotu na hlasovanie ako päť dní, nie však kratšiu ako dva dni. V tom prípade predkladateľ alebo ním poverená osoba bezodkladne telefonicky upozorní ostatných členov orgánu Slovenská kanoistika na skrátenú lehotu hlasovania. Hlasovanie v skrátenej lehote sa považuje za prejav súhlasu so skrátením lehoty na hlasovanie.
9. Predkladateľ môže na žiadosť člena orgánu Slovenská kanoistika lehotu na hlasovanie primerane predĺžiť.
10. Predkladateľ je povinný oznámiť výsledky hlasovania per rollam najneskôr do piatich kalendárnych dní po skončení hlasovania všetkým členom orgánu Slovenská kanoistikau. Hlasovanie je skončené o 24.00 hod dňa, ktorý bol určený ako posledný deň hlasovania, ak nebola lehota na hlasovanie predĺžená.
11. Pri hlasovaní v lehote určenej podľa dní sa do lehoty nepočíta deň, v ktorý bol návrh zaslaný členom orgánu Slovenská kanoistika na hlasovanie.

### Článok 4 Práva a povinnosti členov orgánu Slovenská kanoistika pri hlasovaní per rollam

1. Všetci členovia orgánu Slovenská kanoistika majú právo na rovnaké podmienky hlasovania a právo na vyslovenie a zaznamenanie odlišného názoru.
2. Člen orgánu Slovenská kanoistika hlasuje podľa svojho najlepšieho svedomia a vedomia, v súlade so všeobecne záväznými právnymi predpismi a predpismi Slovenská kanoistika.
3. Člen orgánu Slovenská kanoistika hlasuje o zaslanom návrhu rozhodnutia zaslaním emailovej odpovede v určenej lehote zo svojho emailového účtu predkladateľovi, ak nie je stanovené inak.
4. Člen orgánu Slovenská kanoistika identifikovateľne označí (menom a priezviskom) svoju emailovú odpoveď, ktorá obsahuje hlasovanie o návrhu rozhodnutia, ak táto informácia nevyplýva z hlavičky emailu.
5. Člen orgánu Slovenská kanoistika má právo pred vykonaním hlasovania reagovať alebo nereagovať na predložený návrh a môže požiadať o primerané predĺženie lehoty na hlasovanie per rollam.
6. Proti oznámenému výsledku hlasovania môže člen orgánu Slovenská kanoistika vzniesť u predkladateľa písomné námietky s odôvodnením, ktoré môžu byť dôvodom pre nové hlasovanie. O novom hlasovaní rozhoduje predsedajúci. Námietky s dôvodmi sa vždy zasielajú na vedomie aj štatutárnemu orgánu a kontrolórovi. Námietky člena orgánu Slovenská kanoistika sa pripoja k zápisu o hlasovaní per rollam, ktorý je prílohou zápisnice z najbližšieho zasadnutia orgánu Slovenská kanoistika.
7. Pri hlasovaní per rollam je hlasovanie na základe plnej moci alebo iného poverenia neprípustné. Hlasovanie zaslaním odpovede z emailového účtu člena orgánu Slovenská kanoistika sa považuje za hlasovanie člena orgánu Slovenská kanoistika.

### Článok 5 Výsledky hlasovania

1. Hlasovanie per rollam je platné:
   1. ak bol návrh riadne zaslaný všetkým členom orgánu Slovenská kanoistikau na nimi určenú emailovú adresu na účely komunikácie v rámci činnosti orgánu Slovenská kanoistika

a

* 1. ak sa hlasovania v určenej lehote zúčastnila nadpolovičná väčšina všetkých členov orgánu Slovenská kanoistika zaslaním jednoznačnej odpovede obsahujúcej jednu z ponúkaných možností bez pripomienok, podmienok a výhrad.

1. Predkladaný návrh je schválený, ak za jeho schválenie hlasovala nadpolovičná väčšina všetkých členov orgánu Slovenská kanoistika pri splnení podmienky uznášaniaschopnosti. V prípade rovnosti hlasov rozhoduje hlas predsedajúceho.
2. Ak člen orgánu Slovenská kanoistika nezašle odpoveď na predložený návrh alebo zašle odpoveď, ktorá nie je v súlade s odsekom 1, jeho odpoveď sa nezapočítava do kvóra stanoveného na platné rozhodnutie o návrhu.
3. V sporných prípadoch o platnosti hlasovania per rollam rozhoduje orgán Slovenská kanoistika nadpolovičnou väčšinou všetkých členov.
4. Opakované hlasovanie per rollam o tej istej veci nie je vylúčené.

### Článok 6 Záverečné ustanovenia

Táto smernica nadobúda platnosť a účinnosť dňom schválenia Konferenciou Slovenskej kanoistiky.

Ivan Cibák

Prezident Slovenskej kanoistiky

v.r.